חיים שאול הורוביץ

חיים שאול הורוביץ (נכתב בספריו: האראוויטץ; 1 בנובמבר 1858 – 2 באפריל 1921) היה רב, חוקר ומהדיר ספרות חז"ל.

חייו

נולד ליצחק הורוביץ ודרעזא וייסמן (נכדת הרבנים אלעזר לעוו ובנו בנימין וולף לעוו) בסאנטוב (Abaujszanto) בהונגריה. למד בישיבתו של הרב יוסף דב סולובייצ'יק בוורשה, באוניברסיטאות מינכן וברסלאו (כיום ורוצלב שבפולין), וכן היה תלמידו של ישראל לוי בבית המדרש לרבנים בברסלאו. שימש 10 שנים כרב בביליץ שבפולין.

החל משנת 1896 הורביץ הורה בבית המדרש בברסלאו וכיהן גם כרב המוסד.

מחקריו

מחקריו של הורוביץ התמקדו בשני תחומים. חקר הפילוסופיה הערבית והיהודית בימי הביניים. בתחום זה הוא פרסם מספר ספרים בגרמנית, לרבות מהדורה מדעית של הספר "עולם קטן" לרבי יוסף אבן צדיק.

הורוביץ החל בהוצאה לאור של מדרשי ההלכה במהדורות מדעיות, תוך הסתמכות על כתבי יד וציון לחילופי נוסחאות. למהדורות אלו הוא צירף הערות וביאורים. הוא תכנן להוציא לאור את כל מדרשי ההלכה במהדורות מדעיות, אך הספיק להוציא רק את חלקם.

הספרים שהוציא לאור בעברית:
 ספרי דבי רב – ספרי במדבר וספרי זוטא, לייפציג, תרע"ז.
 מכילתא דרבי ישמעאל, פרנקפורט, תרצ"א (הושלם לאחר פטירתו על ידי ישראל אברהם רבין).

קישורים חיצוניים

הערות שוליים

יהודים גרמנים
רבנים פולנים
מתרגמים מערבית
חוקרי אסלאם
חוקרי יהדות גרמנים
מהדירי ספרות תורנית
סגל בית המדרש לרבנים בברסלאו
חוקרי מדרש ואגדה
בוגרי בית המדרש לרבנים בברסלאו
פרשני המכילתא
ילידי 1858

נפטרים ב-1921